***Contra viento y marea*** je meksička telenovela produkcijske kuće Televisa, originalno emitirana 2005. godine. U glavnim ulogama su Marlene Favela, Sebastian Rulli, Ernesto D'Alessio i Adriana Fonseca. Predstavljala je remake venezuelanske telenovele *La loba herida* iz 1992. godine.

U Hrvatskoj je prikazivana pod naslovom ***Protiv vjetra i oluje*** na programu HRT, a u Srbiji pod naslovom ***Uprkos svemu*** na programu RTV Pink.

Sažetak
-------

Natalia Ríos mlada je i lijepa djevojka koja živi s tetom Ines u prekrasnom gradiću Comali. Arcadio, tetin suprug, čovjek je bez morala koji pokuša silovati Nataliju te je na kraju proda u bijelo roblje. Natalia završi u bordelu gdje joj se smiluje Valente koji joj pomogne pobjeći. Ubrzo su oboje uhvaćeni i Valente se sukobi s razbojnicima ne bi li ju spasio. Ona uspije pobjeći i stiže u svoje selo gdje zatječe tetu koja umire. Ona je zamoli neka otiđe živjeti s gospođom Carlotom, s obitelji Serrano. Gospodin Teodoro Serrano i njegova kći Sandra srdačno ju prihvate, no Apolonia, Carlotina kći, ne prihvaća ju.

U selu Santa Rosi del Mar živi Sebastian sa svojom obitelji koja ga je posvojila: s Amparo, koja ga nikad nije prihvatila, njezinim sinom Eduardom, s kojim je Sebastian uvijek imao pravi bratski odnos, i bakom Doñom Cruz. Jednoga dana Sebastian obrani Eduarda od pijanoga čovjeka koji ostane ležati na ulici. Neznanac iskoristi priliku te okrade i ubije čovjeka, a za sve je optužen Sebastian.

Nakon nekoliko godina Natalia upozna Eduarda na sveučilištu. On se u nju zaljubi, no ona ga voli samo kao brata. Sebastian izlazi ranije iz zatvora, zbog dobrog vladanja i želi to proslaviti s prijateljima. No, sudbina je htjela da upozna Nataliju kad ju je morao braniti od svojih raskalašenih prijatelja. Iako se nakon toga više nisu sreli, Natalia i Sebastian neprestano misle jedno na drugo. On je očajan jer nigdje ne može naći posao pa sreću odluči potražiti u Mexico Cityju. Ondje mu sudbina ponovno dovodi Nataliju te si oni napokon izjavljuju ljubav. Ona mu obeća pomoći naći posao u tvornici za konzerviranje tune, čiji je vlasnik obitelj Serrano.

U međuvremenu, Apolonia traži nezakonita sina kojeg je rodila u mladosti i dala ga na posvojiti Amparinom suprugu. Amparo uviđa prigodu okoristiti se vlastitim sinom te govori Apoloniji da je Eduardo njezin sin. U pokušaju da zadobije njegovu ljubav, Apolonia ga zaposli u tvornici i obeća da će mu ispuniti sve želje. Kad čuje da je Eduardo zaljubljen u Nataliju, čini sve ne bi li prisilila Nataliju da se uda za njega. No, Natalia voli Sebastiana i neće popustiti. Tek kad se Eduardo teško razboli i liječnik kaže da neće još dugo živjeti, Natalia će ponovno razmisliti hoće li se udati za njega...

Uloge
-----

| **Glumac** | **Lik** |
| --- | --- |
| Marlene Favela | Natalia Ríos |
| Sebastián Rulli | Sebastian Cárdenas |
| Ernesto D'Alessio | Eduardo Cárdenas |
| Adriana Fonseca | Sandra Serrano Rudell |
| Kika Edgar | Regina Campos |
| Azela Robinson | Apolonia Rudell de Serrano |
| Evita Muñoz 'Chachita' | Doña Cruz Cárdenas |
| Beatriz Sheridan | Carlota Rudell |
| Eduardo De Gortari | Juan Manuel |
| Nicky Mondellini | Constanza Sandoval de Balmaceda |
| Armando Araiza | Imanol Balmaceda Sandoval |
| Alberto Estrella | Valente Ortigosa |
| Silvia Manríquez | Amparo Cárdenas |
| Alexis Ayala | Ricardo Sandoval |
| Miguel Galván | Adán |
| Julio Camejo | Saúl Trejo 'Veneno' |
| Mariana Ávila | Zarela Balmaceda Sandoval |
| Carmen Amezcua | Lucía |
| Ana Luisa Peluffo | Bibi de la Macorra |
| Juan Carlos Serrán | Poručnik Ruiz |
| Alex Sirvent | Chema |
| Daniel Habif | Frank Balmaceda Sandoval |
| Marco Méndez | Renato |
| Myrrah Saavedra | Yuraima |
| Lis Vega | Juncal |
| Irina Areu | La Colorada |
| Sylvia Suárez | Adelina |
| Yula Pozo | Tirsa |
| Yolanda Ventura | Isabel |
| Alfonso Munguía | Domingo Rojas |
| Patricia Romero | Odalis |
| Carlos Balart | Rodas |
| Aleida Núñez | Perla |
| José Luis Cantú | Cheleque |
| Úrsula Montserrat | Rita |
| Carlos Colín | Beni |
| Xorge Noble | El Tuerto |
| Julio Monterde | Otac |
| Uberto Bondoni | Almeja |
| Roberto Ballesteros | Arcadio |
| Kelchie Arizmendi | Fuensanta |
| Luis Couturier | Teodoro Serrano |
| Kendra | Amanecer |
| Lucero Lander | Ines Soler |
| Arturo Peniche | Nazario |
| Jorge Poza | Mateo Lizárraga |

Izvori
------

* *Contra viento y marea* na sajtu IMDb
*